Author: jcerny
Company: MFSR

Predkladacia správa

Úverový  a  záručný výbor vlády Slovenskej republiky zriadila vláda Slovenskej republiky  v zmysle uznesenia  č. 131/1999 zo dňa 10. 2. 1999  a uznesením vlády SR č. 797/2003 zo dňa 27. augusta 2003  prijala nový štatút Úverového a záručného výboru vlády Slovenskej republiky. Činnosť Úverového a záručného výboru vlády SR riadi predseda výboru minister financií SR  a odporúča  personálne zmeny vo výbore.      

Uznesením vlády Slovenskej republiky č. 686 zo 7. septembra 2005 bol dňom 7. septembra 2005 odvolaný z funkcie štátneho tajomníka Ministerstva dopravy, pôšt a telekomunikácií Slovenskej republiky  Vladimír Menich.

Vzhľadom na vyššie uvedené Ministerstvo financií SR navrhuje odvolať bývalého štátneho tajomníka Ministerstva dopravy, pôšt a telekomunikácií SR Vladimíra Menicha z funkcie člena výboru. Pretože ku dnešnému dňu nebolo rozhodnuté o obsadení uvoľnenej funkcie štátneho tajomníka, v súlade s návrhom ministra dopravy, pôšt a telekomunikácií SR Ministerstvo financií SR navrhuje vymenovať do funkcie člena Úverového a záručného výboru vlády SR vedúceho služobného úradu Ministerstva dopravy, pôšt a telekomunikácií SR pána PHDr. Vladimíra Drozdu a súčasne udeliť výnimku z článku 4, bod 1 platného Štatútu Úverového a záručného výboru vlády SR, schváleného uznesením vlády SR č. 797 z 27. augusta 2003. Vyššie uvedený bod určuje zastupovanie vo výbore funkciou štátneho tajomníka.

Materiál nebol predložený na medzirezortné pripomienkové konanie a nemá finančný, ekonomický vplyv a ani vplyv na zamestnanosť.